Publication: Magyar Közlöny
Issue: MK-2010-129 (Year: 2010, Number: 129)
Era: contemporary
Section: Az egyszerûsített közteherviselési hozzájárulásról szóló 2005. évi CXX. törvény (a továbbiakban: Ekho. tv.)
Paragraph Index: 894

(1) Az Ekho. tv. 3. §-ának (3) bekezdése a következõ szövegrésszel egészül ki: [Az (1) bekezdés c), valamint a (2) bekezdés a) és b) pontjában említett, FEOR-számmal azonosított foglalkozás:] „2618 Szakképzett edzõ, sportszervezõ, -irányító, feltéve, hogy rendelkezik a sport területén képesítéshez kötött tevékenységek gyakorlásához szükséges képesítések jegyzékérõl szóló jogszabályban meghatározott képesítéssel, szakképzettséggel; 3716 Hivatásos sportoló, sportmunkatárs, valamint FEOR számtól függetlenül a sportról szóló törvényben meghatározott sportszakember, feltéve, hogy a magánszemély sportszervezettel vagy országos sportági szakszövetséggel, országos sportági sportszövetséggel fennálló jogviszonya keretében sporttevékenységgel kapcsolatban közvetlenül vagy közvetetten feladatot lát el, a szövetség szabályzatában meghatározott sportszakembernek minõsül, és rendelkezik a sport területén képesítéshez kötött tevékenységek gyakorlásához szükséges képesítések jegyzékérõl szóló jogszabályban meghatározott képesítéssel, szakképzettséggel. Sportszakember különösen a sportedzõ (a sportág megjelölésével), sportoktató (a sportág megjelölésével), mérkõzésvezetõ, versenybíró, sportorvos, gyúró.”

Source: https://magyarkozlony.hu/hivatalos-lapok/86d550f3be8819dfd001d55a656f6f67646bb7fc/dokumentumok/bd1cc422bf31fff2099a910d0d10ae10d44ec891/letoltes